Policija u Prijedoru identificirala je osobu koja je u mjestu Rasavci oštetila tri spomen-ploče postavljene u spomen civilnim žrtvama proteklog rata iz reda hrvatskog naroda.

Tijekom poduzimanja mjera i radnji utvrđeno je da motiv oštećenja nije vjerska niti nacionalna osnova, priopćeno je iz Policijske uprave Prijedor.

Nakon kompletiranja i dokumentiranja predmeta Okružnom javnom tužiteljstvu Prijedor bit će dostavljen izvještaj o poduzetim mjerama i radnjama u ovom slučaju.

Spomenuti slučaj se dogodio u vremenskom periodu od 25. do 26. svibnja.

Neslužbeno, riječ je o muškarcu hrvatske nacionalnosti koji nije bio zadovoljan lokacijom na kojoj je postavljena spomen-ploča.

(Fena)